cyanic-selkie/wikianc huggingface dataset:
জেমস ব্রুকস (রাজনীতিবিদ)
রাজনীতি
ব্রুকস ১৮৩৫ সালে মাইন হাউস অফ রিপ্রেজেনটেটিভের সদস্য হিসাবে দায়িত্ব পালন করেন এবং ১৮৩৬ সালে একটি কংগ্রেসীয় নির্বাচনে পরাজিত হন। নির্ববাচ তিনি নিউ ইয়র্ক শহরে চলে যান এবং নিউইয়র্ক ডেইলি এক্সপ্রেস প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।
তিনি ৩১তম এবং ৩২তম  কংগ্রেসের একজন হুইগ হিসাবে নির্বাচিত হয়েছিলেন (৪ মার্চ ১৮৪৯  - ৩ মার্চ ১৮৫৩)। তিনি ১৮৫২ সালে পুনর্নির্বাচনের প্রতিযোগিতায় হেরে যান। পরে সাংবাদিকতায় ফিরে যান।
ব্রুকস ৩৮তম কংগ্রেসে ডেমোক্র্যাট হিসাবে নির্বাচিত হয়েছিলেন। সেখানে তিনি ৪ মার্চ ১৮৬৩ সাল থেকে ৩ মার্চ ১৮৬৫ পর্যন্ত দায়িত্ব পালন করেন। তিনি বিতর্কিত নির্বাচনের পরে তিরিশ-নবম কংগ্রেসের সদস্য নির্বাচিত হিসাবে শংসাপত্রাদি উপস্থাপন করেছিলেন; তিনি ৪ মার্চ ১৮৬৫ ৭ এপ্রিয় ১৮৬৬ অবধি দায়িত্ব পালন করেছিলেন। তাঁর স্থলাভিষিক্ত হন উইলিয়াম ই ডজ, যিনি নির্বাচনে প্রতিদ্বন্দ্বিতা করেছিলেন এবং জয়লাভ করেছিলেন।
১৮৬৬ সালে, ব্রুকস চল্লিশতম কংগ্রেসে এবং পরবর্তী তিনজন কংগ্রেসের একজন ডেমোক্র্যাট নির্বাচিত হয়েছিলেন। ১৮৭৩সালে তাঁর মৃত্যুর আগ পর্যন্ত তিনি কংগ্রেসের সদস্য ছিলেন।
আমেরিকার মুভিলিয়ার কেলেঙ্কারি সংক্রান্ত মামলায়, ঘুষ দেওয়ার চেষ্টা করার জন্য, ব্রুকসকে ২৭ ফেব্রুয়ারি, ১৮৭৩ সালে হাউস অফ রিপ্রেজেন্টেটিভ কর্তৃক সেন্সর করা হয়েছিল।
মৃত্যু
১৮৭৩ সালের ৩০ এপ্রিল ওয়াশিংটন ডিসিতে তিনি মারা যান। নিউ ইয়র্কের ব্রুকলিনের গ্রিন-উড কবরস্থানে তাকে সমাহিত করা হয়েছিল।
রাজ্য সিনেটর এরাস্টাস ব্রুকস (১৮১৫-১৮৮৬) ছিলেন তার ভাই।
লুকাস বার্কার
লুকাস বার্কার (জন্ম:২৩ জুন ১৯৯৬) হল গার্নসির ক্রিকেটার। তিনি ২০১৪ আইসিসি ওয়ার্ল্ড ক্রিকেট লীগ বিভাগের টুর্নামেন্টে খেলেছিলেন। ২০১৯ সালের মে মাসে, তাকে ২০১৯ টি-টোয়েন্টি ইন্টার-ইনসুলার কাপের জন্য গার্নসির দলে জায়গা দেওয়া হয়েছিল।  তিনি ৩১ মে ২০১৯ তারিখে জার্সির বিপক্ষে গার্নসির হয়ে টি-টোয়েন্টি আন্তর্জাতিক (টি-টোয়েন্টি) এ আত্মপ্রকাশ করেছিলেন। একই মাসে, গের্নসে ২০১৮-১৯ আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে গার্নসির দলে জায়গা দেওয়া হয়েছিল।
বারুণী
জনশ্রুতি
ঋক বেদে দেবী বারুণীর উল্লেখ পাওয়া যায় বিস্তর৷ হিন্দু পুরাণ অনুসারে দেবী বারুণীর চরিত্রের পেছনে দুটি কাহিনী হয়েছে৷
সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষি, দেব এবং অসুরগণের মধ্যে ভাগাভাগি হয়৷ বিষপান করে দেব ও অসুর উভয়কে রক্ষা করার জন্য ভগবান শিব বিশেষ রত্নের অধিকারী হন৷ রত্ন ও ভেষজ ছাড়াও তিন প্রকার দেবী এই সমুদ্র মন্থনের ফলে ক্ষীরসাগর থেকে উত্থিত হন৷ তারা হলেন,
আবার অন্যমতে বারুণী বা বরুণানী ছিলেন বরুণদেবের স্ত্রী৷ সমুদ্রমন্থন পর্বে তার উত্থানের ফলে অসুররা একপ্রকার জোড় করেই তাকে নিজ হস্তোগত করলেও অমৃৃতলাভ করে দেবতারা অজেয় হন৷ পরে অসুরকুল বিনাশ হলে বরুণ দেব বরুণানীকে বিবাহ করেন৷
নাদিয়া কোমেনিচি
নাদিয়া কোমেনিচি (জন্ম: ১২ নভেম্বর ১৯৬১) বিশ্বখ্যাত জিমন্যাস্ট হিসেবে সর্বজনস্বীকৃত প্রতিভা। পুরো নাম 'নাদিয়া এলেনা কোমেনিচি'। তার জন্ম রোমানিয়ায়।
এছাড়াও, তিনি ১৯৮০ সালের গ্রীষ্মকালীন অলিম্পিকে ২টি স্বর্ণপদক লাভ করেছিলেন। বিশ্বের অন্যতম সেরা জিমন্যাস্টদের একজন হিসেবে চিহ্নিত হয়ে আছেন তিনি তার স্ব-মহিমায়।
শৈশবকাল
নাদিয়া কোমেনিচি রোমানিয়ার ঘিওর্ঘি ঘিওরঘিউ-দেজ (বর্তমান ওয়ানস্টি) প্রদেশে জন্মগ্রহণ করেন। তার বাবা ঘিওর্ঘি এবং মা স্টিফানিয়া-আলেকজান্দ্রিয়ানা। তার গর্ভবতী মা একটি রাশিয়ান চলচ্চিত্র দেখছিলেন যাতে নায়িকার নাম ছিল নাদিয়া। নাদিয়া শব্দটির অর্থ হচ্ছে 'আশা'। এরপর তিনি সিদ্ধান্ত নেন যে তিনিও তার কন্যারও নাম রাখবেন নাদিয়া। নাদিয়া'র একটি ছোট ভাই রয়েছে যার নাম আর্দ্রিয়ান।
শুরুর কথা
নাদিয়া কিন্ডারগার্টেনে অধ্যয়নের মাধ্যমে শিক্ষাজীবন শুরু করেন। কিন্ডারগার্টেনের স্থানীয় একটি 'ফ্ল্যাকার' নামীয় দল ছিল ও সেখানে তিনি জিমন্যাস্ট হিসেবে প্রশিক্ষণ নেন। তাকে পূর্ণাঙ্গভাবে সহায়তা করেন - 'ডানকান' এবং 'মানটিনু' নামীয় দুইজন কোচ।
ছয় বছর বয়সে ছোট্ট নাদিয়া বেলা কেরোলি'র পরীক্ষামূলক জিমন্যাস্টিকস বিদ্যালয়ে ভর্তি হন। সেখানেই কেরোলি তার প্রতিভা সম্পর্কে সম্যক অবগত হন। বিদ্যালয় প্রাঙ্গনে তাকে জিমন্যাস্টিকসের 'কার্টহুইল' ইভেন্টে অংশগ্রহণ করতে দেখেন ও চিহ্নিত করেন। ১৯৬৮ সালে নাদিয়া ক্যারোলিজের সাথে প্রশিক্ষণ গ্রহণ করেছিলেন। তখন তার বয়স ছিল ৭ বছর। ওয়ানস্টিতে বেলা এবং তার স্ত্রী মার্তা'র প্রতিষ্ঠিত জিমন্যাস্টিকস বিদ্যালয়ে প্রতিষ্ঠাকালীন সময়ে তিনি ছিলেন প্রথম ব্যাচের ছাত্রীদের একজন। অপ্রিয় হলেও সত্যি যে, ক্যারোলি বিদ্যালয়ে অনেক ছাত্র থাকলেও কোমেনিচিই ছিলেন একমাত্র ছাত্রী যিনি কয়েকবছর বাড়ি থেকে নিয়মিতভাবে বিদ্যালয়ে গমন করতে সক্ষম হয়েছিলেন। কারণ, তিনি ঐ এলাকায় বসবাস করতেন।
১৯৬৯ সালে নাদিয়া তার প্রথম 'রোমানিয়ান ন্যাশনাল চ্যাম্পিয়নশীপে' জিমন্যাস্টিকসে ১৩শ স্থান অধিকার করেন। এক বছর পর ১৯৭০ সালে তিনি তার নিজ শহরে জিমন্যাস্টিকসের একটি দল গঠন করেন এবং রোমানিয়ার ইতিহাসে কনিষ্ঠতম জিমন্যাস্ট হিসেবে জয়লাভ করেন। ১৯৭১ সালে তিনি তার জীবনের প্রথম আন্তর্জাতিক প্রতিযোগিতায় অংশগ্রহণ করার সুযোগ পান। যুগোস্লাভিয়া সমাজতান্ত্রিক রাষ্ট্রের সাথে রোমানিয়ার দ্বি-দেশীয় প্রতিযোগিতায় তিনি শিরোপা লাভ করে দলকে স্বর্ণপদক উপহার দেন। পরবর্তীতে কয়েকবছর জুনিয়র হিসেবে অনেক জাতীয় প্রতিযোগিতায় অংশগ্রহণসহ হাঙ্গেরী, ইতালি, পোল্যান্ড - প্রতিবেশী দেশগুলোর সাথে দ্বি-দেশীয় খেলায় অংশ নেন।
১১ বছর বয়সে ১৯৭৩ সালে দ্রুঝবা'য় অনুষ্ঠিত জুনিয়র ফ্রেন্ডশীপ টুর্ণামেন্টে কোমেনিচি 'অল-রাউন্ড' ইভেন্টে স্বর্ণপদক জয়ের পাশাপাশি জিমন্যাস্টিকসের 'ভল্ট' এবং 'আনইভেন বার' ইভেন্টে শিরোপা লাভ করেন।
মন্ট্রিল অলিম্পিক, ১৯৭৬
মাত্র ১৪ বছর বয়সে কানাডার মন্ট্রিলে অনুষ্ঠিত ১৯৭৬ সালের গ্রীষ্মকালীন অলিম্পিকে অংশগ্রহণ করেন। প্রতিযোগিতায় নাদিয়া কোমেনিচি অন্যতম সেরা তারকা খেলোয়াড়ের মর্যাদা লাভ করেছিলেন। প্রতিযোগিতায় দলের অংশ হিসেবে তিনি আনইভেন বার খেলায় তার সেরা ক্রীড়ানৈপুণ্য প্রদর্শন করেন। ১৮ জুলাই, ১৯৭৬ তারিখটি ছিল বিশ্বক্রীড়াঙ্গনে অন্যতম স্মরণীয় একটি দিন। এদিন তিনি ঐ ইভেন্টে ১০ পয়েন্টের মানদণ্ডের মধ্যে পূর্ণাঙ্গ ১০ পয়েন্টই অর্জন করে উপস্থিত সকলকে হতবাক ও বিস্মিত করেছিলেন।
আধুনিক অলিম্পিকে জিমন্যাসটিক্সের ইতিহাসে ১০ স্কোরটি যে-কোন স্তরের প্রতিযোগী হিসেবে প্রথমবারের মতো নাদিয়া কোমেনিচিকে করতে দেখা যায়। কিন্তু ঐ সময়কার স্কোরবোর্ডের দূর্বলতাজনিত কারণে ১০.০ স্কোরটি সঠিকভাবে প্রদর্শিত হয়নি। নাদিয়া'র পূর্ণাঙ্গ স্কোরকে বোর্ড উল্লেখ করেছিল ১.০ হিসেবে! এছাড়াও কোমেনিচি আরো অতিরিক্ত ৬ বার ১০.০ স্কোর অর্জন করেছিলেন। বারে শিরোপাধারী হন এবং ফ্লোরে ব্রোঞ্জ পদক লাভ করেন। রোমানিয়ার দলটি দলগতভাবে প্রতিযোগিতায় ২য় স্থান অধিকার করেছিল।
অবসরগ্রহণ
কোমেনিচি সকল পর্যায়ের ক্রীড়া প্রতিযোগিতা থেকে ১৯৮১ সালে অবসর নেন। আনুষ্ঠানিকভাবে তার অবসর গ্রহণের অনুষ্ঠান ১৯৮৪ সালে অনুষ্ঠিত হয়। এতে আন্তর্জাতিক অলিম্পিক কমিটি বা আইওসি'র চেয়ারম্যান উপস্থিত ছিলেন।
সাম্প্রতিক কর্মকাণ্ড
thumb|ডানে - নাদিয়া কোমেনিচি এবং বামে - [[কন্ডোলিৎসা রাইস|কন্ডোলিজা রাইস]] কোমেনিচি অনেকগুলো দাতব্য সংস্থা ও আন্তর্জাতিক সংগঠনের সাথে জড়িত রয়েছেন। ১৯৯৯ সালে তিনি ১ম অ্যাথলেট হিসেবে জাতিসংঘে আমন্ত্রিত হয়েছিলেন। সেখানে তিনি আন্তর্জাতিক স্বেচ্ছাসেবক বর্ষ, ২০০০-এর শুভেচ্ছা বক্তব্য পেশ করেছিলেন। বর্তমানে তিনি আন্তর্জাতিক বিশেষ অলিম্পিক ক্রীড়ায় পরিচালকমণ্ডলীর ভাইস-চেয়ারম্যান এবং মাসকুল্যার ডাইস্ট্রোফি অ্যাসোসিয়েশনের পরিচালকমণ্ডলীর সহ-সভাপতি হিসেবে সম্পৃক্ত রয়েছেন। এছাড়াও, তিনি ব্যক্তিগতভাবে বুখারেস্টভিত্তিক 'নাদিয়া কোমেনিচি চিলড্রেনস্‌ ক্লিনিকের' সাথে জড়িত আছেন। ক্লিনিকটি স্বল্পমূল্যের পাশাপাশি বিনামূল্যে সামাজিক কার্যক্রমের অংশ হিসেবে রোমানিয়ার শিশুদেরকে স্বাস্থ্য সেবা প্রদান করে আসছে।
বৈবাহিক জীবন
১৯৯১ সালে রোমানিয়া থেকে নাদিয়া কানাডায় অবস্থান করতে থাকেন। ঐ বছরেই মন্ট্রিলে অবস্থানের সময় আমেরিকান জিমন্যাস্ট বার্ট কোনারের সাথে একত্রিত হন তিনি। তাদের মধ্যে প্রথম সাক্ষাৎ ঘটেছিল আমেরিকান কাপে ১৯৭৬ সালে। কোনার নাদিয়াকে ওকলেহোমায় বসবাসের প্রস্তাব দেন। ১৯৯৪ সালের ১২ নভেম্বর নাদিয়া কোমেনিচি তার ৩৩তম জন্মদিনে বিবাহ সম্পর্কীয় চুক্তিতে আবদ্ধ হন। কম্যুনিজমের পতন এবং নিকোলাই চসেস্কু'র মৃত্যুর পর বার্ট কোনারকে সাথে নিয়ে তিনি প্রথমবার রোমানিয়ায় ফিরে আসেন। ২৭ এপ্রিল, ১৯৯৬ সালে বুখারেস্টে তারা বিবাহবন্ধনে আবদ্ধ হন। তাদের এই বিবাহ অনুষ্ঠানটি রোমানিয়ায় টেলিভিশনের মাধ্যমে সরাসরি সম্প্রচার করা হয়। পরবর্তীতে সাবেক 'প্রেসিডেন্সিয়াল প্যালেসে' এ দম্পত্তির বিবাহ-পরবর্তী সংবর্ধনা অনুষ্ঠিত হয়।
২৯ জুন, ২০০১ সালে নাদিয়া যুক্তরাষ্ট্রের নাগরিকত্ব লাভ করেছিলেন। পাশাপাশি রোমানিয়ার পাসপোর্টও বহন করতেন তিনি। অর্থাৎ, তিনি দ্বৈত নাগরিকত্বের অধিকারীনি ছিলেন।
ওকলেহোমা শহরেই নাদিয়া কোমেনিচি-বার্ট কোনার দম্পত্তির ১ম সন্তান জন্মগ্রহণ করে। ডাইল্যান পল কোনার নামীয় পুত্রসন্তানটি ৩ জুন, ২০০৬ সালে ভূমিষ্ঠ হয়।
অরুণা শানবাগ মামলা
অরুণা রামচন্দ্র শানবাগ (১ জুন ১৯৪৮ - ১৮ মে ২০১৫), একজন ভারতীয় নার্স ছিলেন, যিনি যৌন নিপীড়নের ফলে প্রায় ৪২ বছর কোমায় ছিলেন এবং তাঁর নিকটজনের কাছ থেকে আদালতে স্বেচ্ছামৃত্যুর আবেদন করে মামলা করা হয়েছিল, এতে তিনি মনোযোগের কেন্দ্রে চলে এসেছিলেন।
১৯৭৩ সালে, মুম্বাইয়ের পারেলের কিং এডওয়ার্ড মেমোরিয়াল হাসপাতালে জুনিয়র নার্স হিসেবে কাজ করার সময়, শানবাগ একজন ওয়ার্ড বয় সোহানলাল ভার্থা ওয়ালমিকি দ্বারা যৌন নিপীড়নের শিকার হন এবং হামলার পর কোমায় চলে যান। সুপ্রিম কোর্টে পরোক্ষে অরুণার স্বেচ্ছামৃত্যুর আর্জি জানান সাংবাদিক ও সমাজকর্মী পিঙ্কি বিরানি। তাঁর আর্জি ছিল, যে জীবনদায়ী ব্যবস্থার মাধ্যমে অরুণাকে কৃত্রিম ভাবে বাঁচিয়ে রাখা হয়েছে, তা তুলে নিয়ে অরুণার মৃত্যুকে ত্বরান্বিত করা হোক। কিন্তু হাসপাতালের ডাক্তার, নার্সরা পিঙ্কির সেই আর্জির তীব্র বিরোধিতা করেন। তার প্রেক্ষিতে ২০১১ সালের ২৪ জানুয়ারি সুপ্রিম কোর্ট পিঙ্কির আর্জি খারিজ করে দেয়। তবে শীর্ষ আদালত তখন এও বলেছিল, পিঙ্কি যা চাইছেন, তার জন্য হাসপাতালের কর্মীদের রাজি হতে হবে।
তিনি প্রায় ৪২ বছর ধরে কোমায় থাকার পর ২০১৫ সালের ১৮ই মে নিউমোনিয়ায় মারা যান।
ভুক্তভুগী
অরুণা শানবাগ ১৯৪৮ সালে কর্ণাটকের উত্তর কন্নড়ের হলদিপুরে জন্মগ্রহণ করেন।  তিনি মুম্বাইয়ের কিং এডওয়ার্ড মেমোরিয়াল হাসপাতালে (কেইএম) নার্স হিসেবে কাজ নিযুক্ত ছিলেন। হামলার সময়, তিনি একই হাসপাতালে নিযুক্ত একজন ডাক্তারের সাথে সম্পর্কে জড়িত ছিলেন।
আক্রমণ
তৎকালীন ২৫ বছর বয়সী শানবাগ ১৯৭৩ সালের ২৭ নভেম্বর রাতে কিংস এডওয়ার্ড মেমোরিয়াল হাসপাতালে চুক্তিভিত্তিক কর্মী সোহানলাল ভরতা ওয়ালমিকি দ্বারা যৌন নির্যাতনের শিকার হন। সোহানলাল তার উপর হামলা চালায়, যখন শানবাগ হাসপাতালের বেসমেন্টে কাপড় পরিবর্তন করছিলেন। তিনি তাকে একটি কুকুরের চেইন দিয়ে শ্বাসরোধ করেন এবং ধর্ষণ করেন। এই ঘটনার ফলে মস্তিষ্কে অক্সিজেন সরবরাহ বিচ্ছিন্ন হয়, যার ফলে মস্তিষ্কের স্টেম সংকোচন, সার্ভিকাল কর্ড ইনজুরি এবং কর্টিক্যাল ব্লাইন্ডনেস হয়। পরদিন সকাল ৭:৪৫ টায় একজন ক্লিনার তাকে দেখতে পায়।
অপরাধী
সোহানলাল ধরা পড়েন এবং হামলা ও ডাকাতির দায়ে দোষী সাব্যস্ত হন এবং তিনি সাত বছরের কারাদণ্ড ভোগ করে ১৯৮০ সালে মুক্তি পান। তাকে ধর্ষণ, যৌন শ্লীলতাহানি বা অপ্রাকৃত যৌন অপরাধের জন্য দোষী সাব্যস্ত করা হয়নি, ফলে তাকে শেষ পর্যন্ত যাবজ্জীবন কারাদণ্ড দণ্ডিত করা সম্ভব হয়নি।
ক্যাম্পস কুইনোলিন সংশ্লেষণ
ক্যাম্পস কুইনোলিন সংশ্লেষণ (ক্যাম্পস চক্রায়ন নামেও পরিচিত) হল একটি রাসায়নিক বিক্রিয়া যেখানে দুটি ভিন্ন হাইড্রক্সিকুইনোলিন (A ও B) থেকে হাইড্রক্সাইড আয়নের সহযোগিতায় অর্থো-অ্যাসাইলঅ্যামিনোএসিটোফেনোন তৈরি হয়।
center|500px|ক্যাম্পস কুইনোলিন সংশ্লেষণ
হাইড্রোক্সিকুইনোলিনসমূহ উৎপন্নের (A ও B) আপেক্ষিক অনুপাত নির্ভর করে বিক্রিয়ার শর্ত এবং বিক্রিয়া সূচনাকারী উপাদানসমূহের বিন্যাসের উপর। যদিও বিক্রিয়ার উৎপাদ সাধারণত কুইনোলিন (ইনল গঠন) হিসেবেই পরিচিত, ধারণা করা হয় যে কিটো গঠন বিক্রিয়াটিকে কঠিন এবং তরল উভাবস্থায় প্রভাবিত করেই উৎপাদ হিসেবে কুইনোলিন তৈরি করে।
ক্যাম্পস বিক্রিয়ার একটি উদাহরণ নিম্নরূপ:
ডোরেমন: নোবিতা নো নানকাই দাইবোকেন
ডোরেমন: নোবিতা নো নানকাই দাইবোকেন (ドラえもん のび太の南海大冒険) হল বৈজ্ঞানিক কল্পকাহিনির দু:সাহসিক চলচ্চিত্র যা ৭ মার্চ ১৯৯৮ সালে জাপানে মুক্তি পায়। এটি একই নামের ১৮তম ভলিউমের উপর ভিত্তি করে নির্মিত। এটি ডোরেমনের ১৯তম চলচ্চিত্র। এটি ১৯৯৮ মাইনচি চলচ্চিত্র পুরষ্কারে সেরা অ্যানিমেশন চলচ্চিত্র বিভাগে পুরস্কার জিতে এবং জাপানি মিডিয়া আর্টস উৎসবের সেরা অ্যানিমেশন চলচ্চিত্র বিভাগেরও মনোনীত হয়েছিল। এটি ফুজিও.এফ ফুজিওর মৃত্যুর পরে প্রথম ডোরেমন চলচ্চিত্র।
পটভূমি
নোবিতা নোবি এবং তার বন্ধুরা বিদ্যালয়ের কার্যসূচী হিসেবে সমুদ্র বিষয়ে আলোচনা করছে। জলদস্যু্দের জীবন ও গুপ্তধন বিষয়ে আগ্রহী, নোবিতা সেরকম গুপ্তধন খুজে বের করতে ডোরেমন এর নিকট সাহায্য চায়। ডোরেমন প্রথমে বর্তমান সময়ে টিকে থাকা জলদস্যুদের পাশাপাশি গুপ্তধনের অস্তিত্বকে অস্বীকার করে, তবে সম্প্রতি আবিষ্কৃত গুপ্তধনের খবর জানতে পেরে সে নোবিতাকে গোপন ধন অনুসন্ধানে তার সমুদ্র ভ্রমণে সাহায্য করে। শিজুকা মিনামোটো, তাকেশি "জিয়ান" গোদা এবং সুনিও হোনেকাওয়াকে সাথে নিয়ে এসে তারা ডোরামন গ্যাজেট দিয়ে জাহাজ এবং সামুদ্রিক বিপদের সিমুলেটর খেলতে প্রশান্ত মহাসাগরে ঘোরাফেরা করতে থাকে।
তবে ডোরাইমন সময়ের বিকৃতি অনুভব করে যা এই গ্রুপটিকে ষোড়শ শতাব্দীতে নিয়ে যায় ও তখন সত্যিকারের বিপজ্জনক ঘটনা এবং সমুদ্রের দানবগুলির উপস্থিতি শুরু হয়। একটি ঘূর্ণিপাক তাদের জাহাজটিকে ধ্বংস করে দিলে, নোবিতা ডুবে যায় এবং পরে নিখোঁজ হয়, তবে অন্যরা ষোড়শ শতাব্দীর জলদস্যুরা একটি বিশাল জলদস্যু জাহাজে উঠে রক্ষা পায়। ঘূর্ণিঝড়ের ঘটনার পরে ডোরেমনের কয়েকটি গ্যাজেট বাদে বাকি সমস্ত হারিয়ে যায়, ফলে তাঁদের বাধ্য হয়ে জলদস্যুদের তাদের কমরেডকে উদ্ধারে সহায়তা করতে হয়, বেটি নামে এক মহিলা জলদস্যু যে তার ভাই এবং বাবাকে হারিয়েছে, হলেন কোম্পানির নেতা। যদিও ডোরেমনের গুপ্তধনের মানচিত্রটি অর্ধেক কেটেছিটে গেছে, তবে জলদস্যুরা দেখতে পায় যে তাদের মানচিত্রটিও ডোরেমনের মানচিত্রের মতোই এক।
এদিকে, ডুবে যাওয়া নোবিতাকে একটি ডলফিন উদ্ধার করে একটি দ্বীপে নিয়ে যায় যেখানে বেটির ছোট ভাই জ্যাক থাকে। যদিও ভাষার ভিন্নতার কারণে নোবিতা জ্যাকের সাথে কথোপকথন করতে অক্ষম, তবে নোবিতা শিখেছে যে ডলফিনের নাম রাফিন এবং জ্যাকও নোবিতার মতো করেই নিজের পরিবার থেকে বিচ্ছিন্ন হয়ে গেছে। জলদস্যুরা অবশেষে সেই দ্বীপে এসে নোবিতা এবং জ্যাকের সন্ধান শুরু করে। একে একে, জলদস্যু এবং ডোরেমনের বন্ধুরা আক্রমণ করে দ্বীপের বাসিন্দাদের বন্দী করে। ডোরেমন তখন এটির সাথে ২২শ শতাব্দীতে নির্মিত একটি জলদস্যু সিমুলেটারের অস্বাভাবিক মিল খুঁজে পায়।
ফুতাবাসা
ফুতাবাসা পাবলিশার্স লিমিটেড (株式会社双葉社) হল জাপানি প্রকাশন কোম্পানী । এটির প্রধান কার্যালয় হিগাশিগোকেনচো, শিনজুকু, টোকিও, জাপান.
মনোরঞ্জন নাথ
মনোরঞ্জন নাথ হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি ১৯৭৭ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় পূর্বস্থলী বিধানসভা কেন্দ্রের বিধায়ক হিসেবে দায়িত্ব পালন করেছেন।
সুরজপুর
সুরজপুর (Surajpur) ভারতের ছত্তিসগড় রাজ্যের সুরগুজা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২৮ মিটার (১৭৩২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে সুরজপুর শহরের জনসংখ্যা হল ১৬,৮৩৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে সুরজপুর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
জিলং
জিলং একটি বন্দর নগরী যা অস্ট্রেলিয়ার ভিক্টোরিয়া রাজ্যে কোরাইও উপসাগর ও বারওন নদীর তীরে অবস্থিত। ভিক্টোরিয়ার রাজধানী মেলবোর্ন থেকে জিলং প্রায় ৭৫ কি.মি. (৪৭ মা.) দক্ষিণ-পশ্চিমে অবস্থিত। এটি দ্বিতীয় বৃহত্তম ভিক্টোরীয় শহর এবং জুন ২০১৬ পর্যন্ত এর আনুমানিক জনসংখ্যা ১,৯২,৯৯৩ জন ।
কমপেক্ট পলিটেকনিক ইনস্টিটিউট
কমপেক্ট পলিটেকনিক ইনস্টিটিউট বাংলাদেশের একটি বেসরকারি পলিটেকনিক ইনস্টিটিউট, এটি বাকাশিবো এর অধীনে চার বছরের মেয়াদি ডিপ্লোমা ইঞ্জিনিয়ারিং ডিগ্রী প্রদান করে। ইনস্টিটিউট টি ২০১০ সালে প্রতিষ্ঠিত হয়েছে ফেনীতে।।
ইতিহাস
কমপেক্ট পলিটেকনিক ইনস্টিটিউট ২০১০ সালে প্রতিষ্ঠাত হয়। প্রতিষ্ঠানটি কিছু শিক্ষার্থী নিয়ে প্রতিষ্ঠানের যাত্রা শুরু করেছিলেন। যা বর্তমানে ফেনী জেলার সবচেয়ে ব্যয়বহুল বেসরকারী পলিটেকনিক ইনস্টিটিউট হিসাবে পরিচিত। যেখানে আজ হাজার হাজার শিক্ষার্থী ডিপ্লোমা কোর্স করছে।
বিভাগ সমূহ
কমপেক্ট পলিটেকনিক ইন্সটিটিউটে ৫টি প্রযুক্তি ও প্রকৌশল বিভাগ রয়েছে :-
শিক্ষা পদ্ধতি
চার বছর মেয়াদে একটি ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলাফলের ভিত্তিতে এবং শিক্ষার্থীদের উপস্থিতির উপর ভিত্তি করে প্রতি পর্বে ৪৫% শিক্ষার্থী (ছাত্রী ১০০%) প্রাতিষ্ঠানিক ভাবে বৃত্তি পেয়ে থাকে। মেয়ে শিক্ষার্থীদের জন্য সেমিষ্টার ফী ৫০% মওকুফ করা হয়েছে। এছাড়া বিশ্ব ব্যাংক গোষ্ঠী হতেও গরীব মেধাবী ছাত্র-ছাত্রীদের বৃত্তি প্রদান করে থাকে।
অধিভুক্তি
কমপেক্ট পলিটেকনিক ইনস্টিটিউট গণপ্রজাতন্ত্রী বাংলাদেশ সরকারের আধীনে বাকাশিবো কর্তৃক পরিচালিত একটি বেসরকারি কারিগরি শিক্ষাপ্রতিষ্ঠান।
ক্যাম্পাস
একাডেমী রোড(জিয়া একাডেমীর সামনে এবং শহিদ সালাম স্টেডিয়ামের পাশে), ফেনী
ধ্রুবজ্যোতি ফুকন
ধ্রুবজ্যোতি ফুকন একজন ভারতীয় সঙ্গীত পরিচালক, সঙ্গীত প্রযোজক, সঙ্গীত ব্যবস্থাপক, সঙ্গীত পরিদর্শক, আবহ সঙ্গীত পরিচালক এবং সঙ্গীত প্রগ্রেমার। তিনি বিশেষত হিন্দী এবং অসমীয়া চলচ্চিত্র জগতের সাথে জড়িত। তাঁকে ডিজে ফুকন হিসাবে পরিচিত ধ্রুবজ্যোতি ফুকনে বহুতো পুরস্কার এবং সম্মান লাভ করেছে। হিন্দী ছোটছবি পনচক্কীর সঙ্গীত পরিচালনার জন্য তিনি ২০১১ সাল অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন।
প্রারম্ভিক জীবন
১৯৬৪ সাল ১৭ জুন তারিখে আসামের ডিব্রুগড়তে ধ্রুবজ্যোতি ফুকনর জন্ম হয়েছিল। তাঁর পিতা অতুলানন্দ ফুকন এবং মাতা অমিয়া ফুকন। তিনি গুয়াহাটি বিশ্ববিদ্যালয়ের অন্তর্ভুক্ত আসাম প্রকৌশল মহাবিদ্যালয় থেকে যান্ত্রিক প্রকৌশলের স্নাতক ডিগ্রী লাভ করেছিলেন।
সঙ্গীত পরিচালক হিসাবে
২০০৩ সালে তিনি রবীনা টেণ্ডন প্রডাকশন ছবি স্টাম্পড-এর মাধ্যমে প্রথমবার সঙ্গীত পরিচালক হিসাবে আত্মপ্রকাশ করেছিলেন। হিন্দী ছোটছবি পনচক্কীর সঙ্গীত পরিচালনার জন্য তিনি ২০১১ সালের অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন। ২০১২ সালে ভারতের উপরাষ্ট্রপতির থেকে তিনি এই পুরস্কার গ্রহণ করেছিলেন।  তিনি জাহ্নু বরুয়ার বান্ধোন এবং অজেয় চলচ্চিত্রের সঙ্গীত পরিচালনা করেছিলেন।   দুটি ছবি শ্রেষ্ঠ অসমীয়া ছবি'র জাতীয় চলচ্চিত্র পুরস্কার পায়।
নিক বাকল
নিক বাকল (জন্ম:২২ জুুন ২০০০) একজন গার্নসির ক্রিকেটার। ২০১৯ সালের মে মাসে, তাকে ২০১৯ টি-টোয়েন্টি ইন্টার-ইনসুলার কাপের জন্য গার্নসির দলে জায়গা দেওয়া হয়েছিল।  তিনি ৩১ মে ২০১৮ তে জার্সির বিপক্ষে গার্নেসির হয়ে টি-টোয়েন্টি আন্তর্জাতিক (টি-টোয়েন্টি) তে আত্মপ্রকাশ করেছিলেন। একই মাসে, গের্নসে ২০১৮-১৯ আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে গার্নসির দলে জায়গা দেওয়া হয়েছিল। ১৫ জুন ২০১৯ এ  তিনি আঞ্চলিক ফাইনালের গার্নসির উদ্বোধনী ম্যাচে জার্সির বিপক্ষে খেলেন।
জেরি স্যান্ডার্স (ব্যবসায়ী)
ওয়াল্টার জেরেমিয়া স্যান্ডার্স তৃতীয় (জন্ম সেপ্টেম্বর ১২, ১৯৩৬) একজন মার্কিন ব্যবসায়ী এবং সহ-প্রতিষ্ঠাতা এবং আমেরিকান সেমিকন্ডাক্টর প্রস্তুতকারী কোম্পানি অ্যাডভান্সড মাইক্রো ডিভাইসেস (এএমডি) এর দীর্ঘকালীন সিইও ছিলেন।
প্রাথমিক জীবন এবং শিক্ষা
জেরি স্যান্ডার্স শিকাগোর দক্ষিণ দিকে তার দাদাদাদির কাছে বেড়ে ওঠেন। একবার তাকে একটি রাস্তার বখাটে দল আক্রমণ করেছিল এবং মারধর করে তাকে এতটাই রক্তাক্ত করেছিল যে একজন পুরোহিতকে তার শেষকৃত্য পরিচালনার জন্য ডাকা হয়েছিল। তিনি পুলম্যান রেলরোড কার কোম্পানির একাডেমিক স্কলারশিপের মাধ্যমে ইউনিভার্সিটি অব ইলিনয়তে পড়াশুনা করেছেন। তিনি ১৯৫৮ সালে ইঞ্জিনিয়ারিংয়ে স্নাতক ডিগ্রি নিয়ে স্নাতকোত্তর হন।
স্নাতক শেষ হওয়ার পরে স্যান্ডার্স ডগলাস এয়ারক্রাফ্ট কোম্পানিতে চাকরি নিয়েছিলেন। পরবর্তীতে তিনি মোটোরোলা, তারপরে ফেয়ারচাইল্ড সেমিকন্ডাক্টরে চলে আসেন।
ব্যবসায়িক কর্মজীবন
১৯৬৯ সালে ফেয়ারচাইল্ডের ইঞ্জিনিয়ারদের একটি দল নতুন একটি কোম্পানি শুরু করার সিদ্ধান্ত নেয় যা পরবর্তীতে অ্যাডভান্সড মাইক্রো ডিভাইসেস ( এএমডি ) এ পরিনত হয়। তারা জেরি স্যান্ডার্সকে তাদের সাথে যোগ দিতে বলায় তিনি বলেছিলেন যে তিনি যুক্ত হবেন যদি তাকে এই কোম্পানির সভাপতি করা হয়। যদিও এটি গ্রুপের মধ্যে কিছুটা বিভেদ সৃষ্টি করেছিল, তবে তারা সম্মত হয়েছিল এবং স্যান্ডার্সকে সভাপতি রেখে কোম্পানি প্রতিষ্ঠা করা হয়েছিল।
সংস্থার প্রতিটি কর্মচারী স্টক বিকল্প পেয়েছিল, যা সেই সময়ে একটি নতুন বিষয়।
স্যান্ডার্স কোম্পানিকে একটি শক্তিশালী বিক্রয় এবং বিপণন ওরিয়েন্টেশন দিয়েছিল যাতে এটি সফল হয়েছিল, যদিও এই কোম্পানি প্রায়শই প্রযুক্তি এবং উৎপাদনের দিক থেকে প্রতিযোগীদের তুলনায় পিছিয়ে ছিল। তিনি কোম্পানির বিক্রয়-ভিত্তিক বৃদ্ধির লক্ষ্যমাত্রার সাফল্য তার কর্মচারীদের সাথে ভাগ করে নিয়েছিলেন।
তিনি কঠোর সময়েও কোম্পানিটি পরিচালিত করেছেন। ১৯৭৪ সালে একটি মন্দা কোম্পানিকে প্রায় ভেঙে দেয়। অনেক জটিল মন্দার মধ্যে দিয়েও তিনি কর্মচারীদের চাকরি থেকে অপসারন করতে অস্বীকার করেছিলেন, যা এর আগে ফেয়ারচাইল্ডের ব্যাপক ছাঁটাইয়ের প্রতি তার প্রতিক্রিয়া ছিল। কর্মীদের হ্রাস করার পরিবর্তে, শনিবার তাদের আরও কাজ করার জন্য এবং নতুন পণ্যগুলি শীঘ্রই বের করার জন্য বলেছিলেন। কোম্পানির জন্য অনেক ভালো সময়ও ছিল। এএমডির প্রথম ১ মিলিয়ন ডলারের এক চতুর্থাংশে পৌঁছানোর দিন দরজা থেকে বেরিয়ে যাওয়ার সময় স্যান্ডার্স তার প্রতিটি কর্মচারীকে ১০০ ডলার দিয়েছিলেন। এএমডি হলো প্রথম মার্কিন কোম্পানি যা নগদ লাভ-ভাগ করে নেওয়ার কর্মচারী ক্ষতিপূরণ প্রোগ্রাম বাস্তবায়িত করেছিল, যেখানে কর্মীরা নিয়মিত ১০০০ ডলার বা তার বেশি লাভের চেক পাবেন।
১৯৮২ সালে ইন্টেলের সাথে লাইসেন্সিং চুক্তির জন্য তিনি দায়বদ্ধ ছিলেন যা এএমডিকে ইন্টেল মাইক্রোপ্রসেসর সিরিজের জন্য আইবিএমের দ্বিতীয় উৎপাদক করেছিল। এটি এমন একটি চুক্তি ছিল যা অবশেষে কোম্পানিটিকে ইন্টেলের একমাত্র আসল প্রতিযোগী করে তুলেছিল।
২০০০ সালে স্যান্ডার্স মটোরোলার সেমিকন্ডাক্টর পণ্য খাতের সভাপতি হেক্টর রুইজকে এএমডির প্রেসিডেন্ট এবং চিফ অপারেটিং অফিসার হিসাবে কাজ করার জন্য এবং স্যান্ডার্সের অবসর গ্রহণের পরে কোম্পানির নেতৃত্বের উত্তরাধিকারী হওয়ার জন্য নিয়োগ দেয়। ২০০২ সালে রুইজ সিইও পদে অধিষ্ঠিত হওয়ার পরে তিনি চেয়ারম্যান হিসাবে এই কোম্পানির সাথে ছিলেন।
তাঁর সুপ্রতিষ্ঠিত বাক্য ছিল "লোকেরা প্রথমে, পণ্য এবং মুনাফা তাদের অনুসরণ করবে!" এটি স্যান্ডার্সের অবসর অবধি ড্রেসডেনের এএমডিতে চাকরি শুরুকারী প্রতিটি কর্মীর জন্য একটি প্রিন্ট আউট হিসাবে দেওয়া হতো।
তথ্যসূত্র
<references group="" responsive="1">
জাঞ্জগির-চম্পা লোকসভা কেন্দ্র
জাঞ্জগির বা জাঞ্জগির চাম্পা লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৭৪৪,২০১ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
জাঞ্জগির লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ছত্তিলগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (পামগড়, বিলাইগড়) তফসিলী জাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্র। এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্র। এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি জাঞ্জগির চাম্পা জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বালোদা বাজার জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র। এটি একটি অসংরক্ষিত আসন। এটি বালোদা বাজার জেলায় অবস্থিত৷
মুক্তাঝুরি
মুক্তঝুরি বা মুক্তবর্ষী একটি একবর্ষজীবী গুল্মজাতীয় উদ্ভিদ। এর পুষ্পবিন্যাস ক্যাটকিন জাতীয়। ক্যাটনিপের মতো এর‌ও মূলের গন্ধ বেড়ালদের কাছে আকর্ষণীয় হবার কারণে এই উদ্ভিদটি বিশেষভাবে পরিচিত। এটি সমগ্ৰ নিরক্ষীয় অঞ্চল জুড়ে জন্মায়।
আবাসস্থল
এটি সাধারণত রাস্তার ধারে, অব্যবহার্য জমিতে, দেওয়ালের ফাটলে ইত্যাদি জায়গায় জন্মায়। তাছাড়াও নদীর পাড়ে, জঙ্গলের ধারে পাথুরে পাহাড়ি এলাকায় ইত্যাদি জায়গাতেও জন্মায়। এটি সাধারণত ছায়াময় ও স্যাঁতসেঁতে জায়গা পছন্দ করে। সমূদ্রপৃষ্ঠ থেকে ১৩৫০ মিটার উচ্চতা পর্যন্ত এই উদ্ভিদটি জন্মায়।
ভৌগোলিক বিস্তার
ভারত, দক্ষিণ পূর্ব এশিয়া, ইয়েমেন, ওসিয়ানিয়া, নাইজেরিয়া, নিরক্ষীয় আফ্রিকার অংশগুলিতে, ভারত মহাসাগরীয় দ্বীপগুলিতে ইত্যাদি নিরক্ষীয় অঞ্চলে এটি ব্যাপকভাবে বিস্তৃত।
ফেব্রুয়ারি
থাম্ব|বেগুনি রঙের ফুল ফেব্রুয়ারি হচ্ছে গ্রেগরীয় ও জুলিয়ান বর্ষপঞ্জি অনুসারে বছরের দ্বিতীয় মাস। এটাই ইংরেজি বছরের সবচেয়ে ছোট মাস এবং একমাত্র মাস যার দিনসংখ্যা ত্রিশের কম। অধিবর্ষে এমাসে মোট ২৯ দিন আর অন্যান্য সময়ে ২৮ দিন।
হাজিজাত রাজায়েভা
হাজিজাত আলি ক্বিজি রাযায়েভা (আজারবাইজানি: Həqiqət Rzayeva) (২০ মে ১৯০৭, লানকারান – ২রা আগস্ট ১৯০৭, বাকু) ছিলেন একজন আজারয়াবাইজানি অভিনেত্রী পাশাপাশি তিনি ছিলেন একজন সংগীত শিল্পী (তিনি আঞ্চলিক, অপেরা এবং পপ সংগীত শিল্পী ছিলেন)।
ফেব্রুয়ারি
উত্তর গোলার্ধে ফেব্রুয়ারি হচ্ছে শীতের তৃতীয় মাস আর দক্ষিণ গোলার্ধে এটি অনেকটা উত্তর গোলার্ধে আগস্ট মাসের সমতুল্য (অর্থাৎ গ্রীষ্মের তৃতীয় মাস) সাধারণ বছরে ফেব্রুয়ারি, মার্চ আর নভেম্বর মাসের প্রথম তারিখ একই বার থাকে। সেসময় এই মাস আর জানুয়ারির শেষ দিন এক বার পড়ে। অধিবর্ষের সময় ফেব্রুয়ারি আর আগস্ট মাস একই বার দিয়ে শুরু হয়। এই মাসের একটি মজার দিক হচ্ছে অধিবর্ষ হোক আর নাই হোক, ফেব্রুয়ারি মাসের শেষ দিন যে বার থাকে, অক্টোবর মাসের শেষ দিন সেই একই বার থাকে।
ইতিহাস
রোমান ক্যালেন্ডারে ফেব্রুয়ারি ঠাঁই পেয়েছিল ফেব্রুয়ারিয়াস নামে। এই ফেব্রুয়ারিয়াস শব্দটির উৎপত্তি ল্যাটিন শব্দ ফেব্রুয়াম থেকে, যার অর্থ বিশুদ্ধতা। জানুয়ারি এবং ফেব্রুয়ারি মাস দুটি রোমান বর্ষপঞ্জিতে সবার শেষে যুক্ত হয়েছিলো। জানা যায় ৭১৩ খ্রিস্টপূর্বাব্দে নিউমা পম্পিলিয়াস এই মাস দুটি যুক্ত করেন। সেসময় ফেব্রুয়ারি ছিল বছরের শেষ মাস। পরবর্তীতে ডেসিমভার্সের সময়কালে (প্রায় ৪৫০ খ্রি.পূ.) এটিকে বছরের দ্বিতীয় মাস করা হয় এবং আজ পর্যন্ত এই মাসটি সেই স্থানেই রয়ে গেছে। শুরুর দিকে ফেব্রুয়ারির দিনসংখ্যায় নানা পরিবর্তন হয়েছে। কখনো এর দিনসংখ্যা ধরা হয়েছে ২৩ দিন, কখনো ২৪ দিন আবার কখনোবা ২৭ দিন। বেশ পরে যখন জুলিয়ান ক্যালেন্ডারে সংশোধনী আনা হয় এবং নিয়মিতভাবে অধিবর্ষ গণনা শুরু হয় তখন ফেব্রুয়ারি তার পরিচিত ২৮ দিনের রূপটি লাভ করে।
হাজিজাত রাজায়েভা
কর্মজীবন
হাজিজাত রাযায়েভা লানকারান ( দক্ষিণ পূর্ব আজারবাইজান) এর পাশে এক ছোট গ্রামে জন্ম গ্রহণ করেন। তার বয়স যকন মাত্র ১৮ মাস, তখন তার বাবা নিউমোনিয়ায় আক্রান্ত হয়ে মারা যান। পরবর্তীতে তার মা দ্বিতীয় বারের মতো বিয়ে করেন এক অন্ধ ধর্ম বিশ্বাসী ব্যক্তিকে যিনি প্রায়ই হাজিজাতের প্রাতিষ্ঠানিক শিক্ষা অর্জন করার সময় নিষেধ করতেন এবং তার শিল্প সম্পর্কে প্রবল ইচ্ছাকেও নিষিদ্ধ করন, কারণ তিনি মনে করতেন এই শিল্প এবং হাজিজাতের প্রাতিষ্ঠানিক শিক্ষা তাকে সম্পূর্ণ মুসলিম বালিকা হিসেবে গড়ে উঠার পথে বাঁধা হিসেবে দাঁড়াবে। তা সত্ত্বেও ১৯১৭ সালে লানকারানে তিনি মারিয়াম বায়রামালিইবেয়োভা'র উন্স স্কুল ফর গার্লস  নামক ধর্ম নিরপেক্ষ বিদ্যেয়ালয়ে যেতে শুরু করেন। সেখানে অনেক রকম কার্যক্রম তার অভিনয় এবং গানের দক্ষতার উন্নয়নে সহায়তা করে। সোভিয়েতাইজেশন এর পরে, শিক্ষকতার উপর পোস্ট-সেকেন্ডারি ডিগ্রী অর্জন করার জন্য রাযায়েভা বাকুতে ফিরে আসেন। ক্যাম্পাস থিয়েটারে শৌখিন অভিনয় করার সময় অপেরা এবং পেশাদারী নাট্য শিল্পে তার ঝোঁক বেড়ে যায়। সুরকার মুসলিম মাগোমায়েভ দ্বারা পরিক্ষীত হওয়ার পর তাকে তার পরিবারের ইচ্ছার বিরুদ্ধে আজারবাইজা অপেরা থিয়েটারে নিয়ে আসা হয়। সে সময়, ২০ বছর বয়সে, রাযায়েভা এই সিদ্ধান্তে উপনীত হন যে তিনি ধর্মের সকল  ঐতিহ্য ও শিকল ছিঁড়ে তিনি পরিবারের আত্মীয়দের সাথে অস্বাভাবিক সম্পর্কের পরিবর্তে নিজেকে অভিনয়ে উৎসর্গ করবেন। তিনি পেশাদারী মুঘাম (আজেরি আঞ্চলিক সঙ্গীত জনরা) এবং অপেরা নিয়ে পড়াশুনার জন্য আজারবাইজান স্টেট সঙ্গীত শিক্ষালয়ে (আজারবাইন স্টেট কনজারভেটরি) ভর্তী হন। ১৫ বছর ধরে তিনি অপেরা সঙ্গীত শিল্পী হুসেয়নগুলু সারাবস্কি এর সাথে থেকে গান পরিবেশন করে যান, হাজিজাত রাযায়েভ ১৯৪৩ সালে আজারবাইজানের জনগণের শিল্পী হিসেবে স্বীকৃতি লাভ করেন এবং সেইসাথে তিনি অপেরা থিয়েটারে তার অভিনয়ের কার্যক্রম চালিয়ে যান। ১৯৫২ সালে তার অবসর গ্রহণের আগে পর্যন্ত তিনি সেখানে তার অভিনয় কার্যক্রম চালিয়ে যান। তার সবচেয়ে বিখ্যাত অভিনয় করা চরিত্রগুলো হলো আরব যানজি (শাহ ইসমাইল, মুসলিম মাগমায়েভ কর্তৃক) এবং সানাম ( ও ওলমাসিন, বু অলসুন  উজেয়ির হাজিবেয়ভ কর্তৃক)।
তিনি হুসেইন রাযায়েভকে বিয়ে করেন যিনি ছিলেন উক্ত অপেরা থিয়েটারের স্টেজ ব্যবস্থাপক। তার তিন সন্তান রয়েছে।তাদের দুই পুত্র সন্তান তাদের শিক্ষা নিয়েছে পেশাদারী সঙ্গীতের উপ্র অন্যদিকে তাদের কন্যা আজারবাইজান স্টেট সঙ্গীত শিক্ষালয় (আজারবাইজান স্টেট কনজারভেটরি) এর একজন সাহিত্যের প্রশিক্ষক।
আরদা গুলের
২০১৪–১৫ মৌসুমে, মাত্র ৯ বছর বয়সে, তুর্কি ফুটবল ক্লাব গেঞ্চলারবিরলিয়ির যুব পর্যায়ের হয়ে খেলার মাধ্যমে গুলের ফুটবল জগতে প্রবেশ করেছেন এবং পরবর্তীকালে ফেনারবাহচে অ্যাকাডেমির হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ফেনারবাহচের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফেনারবাহচের হয়ে দুই মৌসুমে ৩২ ম্যাচে ৭টি গোল করার পর ২০২৩–২৪ মৌসুমে তিনি প্রায় ২০ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন।
২০২১ সালে, গুলের তুরস্ক অনূর্ধ্ব-১৭ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় এক বছর যাবত তুরস্কের বয়সভিত্তিক দলের হয়ে খেলার পর, তিনি ২০২২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৪ ম্যাচে ১টি গোল করেছেন।
প্রারম্ভিক জীবন
আরদা গুলের ২০০৫ সালের ২৫শে ফেব্রুয়ারি তারিখে তুরস্কের আঙ্কারায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গুলের তুরস্ক অনূর্ধ্ব-১৭ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০২১ সালের ৩রা সেপ্টেম্বর তারিখে তিনি আজারবাইজান অনূর্ধ্ব-১৭ দলের বিরুদ্ধে ম্যাচে তুরস্ক অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। তুরস্কের বয়সভিত্তিক দলের হয়ে তিনি ১০ ম্যাচে অংশগ্রহণ করে ৪টি গোল করেছেন।
২০২২ সালের ১৯শে নভেম্বর তারিখে, ১৭ বছর, ৮ মাস ও ২৫ দিন বয়সে, বাম পায়ে ফুটবল খেলায় পারদর্শী গুলের চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। উক্ত ম্যাচের ৬৮তম মিনিটে মধ্যমাঠের খেলোয়াড় দোয়ুকান সিনিকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি তুরস্ক ২–১ গোলের ব্যবধানে জয়লাভ করেছিল। তুরস্কের হয়ে অভিষেকের বছরে গুলের সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৭ মাস পর, তুরস্কের জার্সি গায়ে প্রথম গোলটি করেছেন; ২০২৩ সালের ১৯শে জুন তারিখে, ওয়েলসের বিরুদ্ধে ম্যাচের ৮০তম মিনিটে অরকুন কোকশুর অ্যাসিস্ট হতে তুরস্কের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
সহস্রলিঙ্গ
সহস্রলিঙ্গ দক্ষিণ ভারতের কর্ণাটক রাজ্যের উত্তর কন্নড় জেলার শিরসি তালুকে শিরসি শহর থেকে ১৪ কিলোমিটার দূরে অবস্থিত একটি ধর্মীয় স্থান৷ স্থানটি শাল্মল নদীতে অবস্থিত এবং এটি নদীর প্রবাহভূমি ও নদীতীরে পাথরে ক্ষোদিত শতাধিক শিবলিঙ্গের জন্য বিখ্যাত৷ এটির স্থানাঙ্ক ৷
জনশ্রুতি
নেত্রবতী ও কুমারধারা নদীদুটির তীরে অবস্থিত উপ্পিনঙ্গাড়িতে রয়েছে এক হাজার শিবলিঙ্গ সহ মন্দির সহস্রলিঙ্গেশ্বর মন্দির৷ জনশ্রুতি রয়েছে, কুরুক্ষেত্রের যুদ্ধের পর রাজসূর্যদ্বার যাগ ধরে রাখার জন্য কৃষ্ণ পাণ্ডবদের পুষ্পমৃগ খোঁজার পরামর্শ দেন। বৃকোদর ভীম তা খোঁজার জন্য মহেন্দ্রগিরি অঞ্চলে রওনা দেন। যাত্রাপথে দিন বিশ্রামরত হনুমানের সাক্ষাৎ হলে তার যাত্রা বিলম্ব ঘটে। ভীম হনুমানের লেজ পেরিয়ে যেতে অপারগ হলে তিনি তাঁকে লেজ সরানোর অনুরোধ করেন। হনুমান তাকে লেজ সরিয়ে নেওয়ার পরামর্শ দিলেও তিনি বারংবার চেষ্টা করেও তা করতে অসফল হয়। পরে তারা দুজনেই একে অপরের দিব্যতা বিষয়ে অবগত হন। হনুমান ভীমের যাত্রার উদ্দেশ্য জানতে পেরে তার সুরক্ষার জন্য নিজের লেজের চুল নিয়ে যাওয়ার কথা বলেন৷ ভীম মহেন্দ্রগিরি পৌঁছে পুষ্পমৃগের সন্ধান পান। তবে একটি শর্তেই পুষ্পমৃগ তার সহিত যেতে রাজি হয় যে, সে ভীমকে অনুসরণ করে তখনই আসবে যদি ভীম "মনোবেগ" বা বায়ুর বেগে ধাবন করে৷ লঞ্জকেশ (ল্যাজের চুল)-এর ওপর আস্থা রেখে ভীম এই শর্তে রাজি হন৷ মৃগের আগে আগে বেগবান হওয়ার সময়ে যেখানেই ভীম গতি হারিয়ে ফেলছিলেন সেখানে তিনি একটি করে লঞ্জকেশ ঝরাচ্ছিলেন৷ অদ্ভুতভাবে ঝড়া ল্যঞ্জকেশের স্থানে একটি করে শিবলিঙ্গ উত্থিত হতে থাকে ফলে পুষ্পমৃগ নিজ আরাধ্য শিবলিঙ্গের পূজা করে তবেই পরবর্তী পথে অগ্রসর হতে পারলো৷ এই ঘটনার কারণে ভীম নিজ বেগ নিয়ন্ত্রণের পর্যাপ্ত সময় পান৷ উভয় উপ্পিনঙ্গাড়ির নিকট এসে উপস্থিত হলে ভীম দুরূহ পরিস্থিতিতে অবশিষ্ট এক সহস্র ল্যাঞ্জকেশ সেখানে ঝরালে এক সস্র শিবলিঙ্গ উত্থিত হয়৷ ফলে পুষ্পমৃগের সহস্র লিঙ্গ পূজার পূর্বেই ভীম নিরাপদে যাগমণ্ডপের নিকট এসে উপস্থিত হন৷ মনে করা হয় মন্দিরের সন্নিকটেই থাকা শিবলিঙ্গের সংখ্যা এক সহস্র৷ নদীগর্তে থাকা এই লিঙ্গগুলির একটি ফেব্রুয়ারি মাসের শুষ্ক সময়ে দৃশ্যমান হয়৷ উপ্পিনঙ্গাড়িতে অবস্থিত লিঙ্গগুলি ক্ষোদিত নয় বরং প্রাকৃতিক বলে মনে করা হয়৷
ইতিহাস
এই শিব লিঙ্গগুলি ১৬৭৮ থেকে ১৭১৮ খ্রিস্টাব্দের মধ্যে শিরসি সাম্রাজ্যের রাজা সাদাশিব রায়বর্মার পৃষ্ঠপোষকতায় খোদিত হয়েছিল। এখানে বেশ কিছু শিবলিঙ্গর সঙ্গে সম্মুখ মুখী ষাঁড়ের ভাস্কর্যও রয়েছে।
ধর্মীয় গুরুত্ব
হিন্দু ধর্মাবলম্বীদের নিকট আরাধ্য দেবতা শিবের একটি প্রতীক হলো লিঙ্গ। শিবরাত্রির দিন এখানে বহু ভক্তের সমাগম ঘটে এবং তার সহস্রলিঙ্গে দেবতা শিবের প্রতি তাদের নৈবেদ্য নিবেদন করেন।
সিরাজুল ইসলাম (চট্টগ্রামের রাজনীতিবিদ)
সিরাজুল ইসলাম (মৃত্যু: ৩০ নভেম্বর ২০০৩) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ আসনের সংসদ সদস্য ছিলেন।
প্রাথমিক জীবন
সিরাজুল ইসলাম চট্টগ্রাম জেলার বোয়ালখালী উপজেলার চরণদ্বীপ ইউনিয়নে জন্মগ্রহণ করেন।
রাজনৈতিক জীবন
সিরাজুল ইসলাম ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন।  সংসদ সদস্য নির্বাচিত হওয়ার আগে তিনি চট্টগ্রাম জেলার বোয়ালখালী উপজেলার চরণদ্বীপ ইউনিয়নের চেয়ারম্যান ছিলেন।
মৃত্যু
সিরাজুল ৩০ নভেম্বর ২০০৩ মৃত্যুবরন করেন।
অধিদপ্তর
থাম্ব|[[নেদারল্যান্ড|নেদারল্যান্ডের একটি অধিদপ্তর]] অধিদপ্তর হল কোনো মন্ত্রণালয় বা বিভাগের নির্বাহী একটি শাখা অথবা দপ্তর। ১৯৯৬ সালের বাংলাদেশ কার্যবিধিতে সংজ্ঞায়িত করে বলা হয়েছে — “প্রত্যক্ষভাবে কোনো মন্ত্রণালয় বা বিভাগের সঙ্গে সংশ্লিষ্ট এবং যে দপ্তরকে সরকার কর্তৃক অধিদপ্তর ঘোষণা করা হয়েছে।” অধিদপ্তরের প্রধান নির্বাচন করার ক্ষেত্রে অধিদপ্তরের আকার ও গুরুত্ব অনুসরণ করা হয়। যিনি প্রধান থাকেন তাকে সাধারণত অধিদপ্তরের মহাপরিচালক বলা হয়। মন্ত্রণালয় বা বিভাগ কর্তৃক গৃহীত নীতিমালা, পরিকল্পনা ও উন্নয়ন প্রকল্প অধিদপ্তর মাঠ পর্যায়ে বাস্তবায়িত করে। কোন অধীনস্থ দপ্তরের চেয়ে অধিদপ্তর ব্যাপকভাবে ক্ষমতা ভোগ করে থাকে। এখানে অধীনস্থ দপ্তর বলতে বোঝানো হয় সরকারি দপ্তরকে। এই দপ্তর অধিদপ্তর হিসেবে ঘোষিত নয়, এবং এটি সাধারণত কোনো বিভাগ বা মন্ত্রণালয়ের সঙ্গে সরাসরি কাজ করে না।
মহাপরিচালক
মহাপরিচালক বা বিশেষ পরিচালক হলেন বিভাগীয় প্রধান। তিনি প্রধান হিসেবে তার যতগুলো অধীনস্থ দপ্তর থাকে সেগুলির কার্যক্রম পরিচালনার ক্ষেত্রে দায়িত্ব পালন করে থাকেন। তার এই দায়িত্ব পালনের কারণে সরকার তাকে প্রশাসনিক ও আর্থিক ক্ষমতা প্রদান করে।
বাংলাদেশের বিভিন্ন অধিদপ্তর
এমন আছে যে কোনো কোনো দপ্তরকে অধিদপ্তর হিসেবে আখ্যায়িত করা হয়ে থাকে। এর মধ্যে উদাহরণ হলো পুলিশ অধিদপ্তর, সমাজকল্যাণ অধিদপ্তর, স্বাস্থ্য ও পরিবার কল্যাণ অধিদপ্তর ইত্যাদি।
যেসব বিভাগের বা অধিদপ্তরের পদবি আইনের মাধ্যমে নির্ধারিত সেগুলোর প্রধানের পদবিও হয় ভিন্নতর। উদাহরণস্বরূপ - ইন্সপেক্টর জেনারেল অব পুলিশ, ইন্সপেক্টর জেনারেল অব প্রিজনস, চিফ কনজারভেটর অব ফরেস্ট্স ইত্যাদি।
বাংলাদেশ প্রত্নতত্ত্ব অধিদপ্তর
১৯৪৭ সালে দেশ ভাগের পর পাকিস্তানের প্রাচীন ধ্বংসাবশেষ আবিষ্কার এবং সংস্কার ও সংরক্ষণের উদ্দেশ্যে সরকার করাচিতে ‘প্রত্নতাত্ত্বিক জরিপ’-এর বদলে, ‘প্রত্নতত্ত্ব ও জাদুঘর অধিদপ্তর’ প্রতিষ্ঠা করা হয়। পরবর্তীকালে ১৯৫১ সালে এই অধিদপ্তরের একটি শাখা সৃষ্টি হয়। শাখাটি হচ্ছে অনুসন্ধান শাখা। এই ১৯৫৫ থেকে ১৯৫৭ সালের মধ্যে বাংলাদেশের ময়নামতিস্থ শালবন বিহার, কুটিলা মুড়া এবং চারপত্র মুড়ায় খনন কাজ করা হয়। সালে শালবন বিহার, খান জাহানের বসতবাটি, লালবাগ দুর্গ এবং মহাস্থানগড়ে খনন কাজ করা হয়। শালবন বিহার, এম.এম. দত্তের বাড়ি, শেখপাড়া মসজিদ, দক্ষিণ ডিহি এবং শেখ মুজিবুর রহমান এবং তাঁর পূর্বপুরুষের বাড়ি সংস্কার করা হয় ২০০৯ সালে।
প্রাণী সম্পদ অধিদপ্তর
প্রাণিসম্পদ অধিদপ্তর হলো মৎস্য ও প্রাণিসম্পদ মন্ত্রণালয়ের অধীনে একটি বাংলাদেশ সরকারী সংস্থা, যা বাংলাদেশের প্রাণিসম্পদ শিল্পের তদারক করে। ডঃ আব্দুল জব্বার সিকদার প্রাণিসম্পদ অধিদফতরের মহাপরিচালক।
নগর উন্নয়ন অধিদপ্তর
থাম্ব নগর উন্নয়ন অধিদপ্তর নগর পরিকল্পনার জন্য দায়ী গৃহায়ণ ও গণপূর্ত মন্ত্রণালয়ের অধীনে অবস্থিত একটি বাংলাদেশ সরকার নিয়ন্ত্রক সংস্থা। ড. খুরশিদ জাবিন হোসেন তৌফিক নগর উন্নয়ন অধিদপ্তরের পরিচালক।
গণপূর্ত অধিদপ্তর
গণপূর্ত অধিদপ্তর হল বাংলাদেশের একটি সরকারি বিভাগ। এই বিভাগ সরকারি সংস্থা ও সংস্থার ভবন ও কাঠামো নির্মাণের জন্য দায়বদ্ধ। এর সদরদপ্তর বাংলাদেশের ঢাকায় অবস্থিত। এটি গৃহায়ন ও গণপূর্ত মন্ত্রণালয়ের অধীনে কাজ করে ।
খাদ্য অধিদপ্তর
দেশের সার্বিক খাদ্য ব্যবস্থাপনা ও পরিচালনা করা খাদ্য অধিদপ্তরের লক্ষ্য। এই অধিদপ্তর জাতীয় খাদ্য নীতির কলাকৌশল বাস্তবায়ন করে থাকে। তাদের আরো একটি লক্ষ্যের মধ্যে আছে নররজাতীয় খাদ্য পদ্ধতি নিরাপত্তা প্রতিষ্ঠা করা । নিরবচ্ছিন্ন খাদ্য শস্যের সরবরাহ ব্যবস্থা প্রতিষ্ঠিত করা। খাদ্য খাতে বিভিন্ন প্রকার উন্নয়নমূলক প্রকল্প প্রণয়ন ও বাস্তবায়ন করা। দেশে যখন খাদ্য শস্য সরবরাহ পরিস্থিতি আসবে তখন উপর নজর রাখা তাদের আরো একটি লক্ষ্য। খাদ্যশস্য সংগ্রহ এবং বিতরণ ব্যবস্থাসহ অন্যান্য খাদ্য সামগ্রী যেমন- চিনি, ভৌজ্য তৈল, লবণ ইত্যাদি সংগ্রহ ও বিতরণ ব্যবস্থা করা।
কারা অধিদপ্তর
কারাগার বিভাগ স্বরাষ্ট্র মন্ত্রণালয়ের একটি অধিদপ্তর। বাংলাদেশের রাজধানীতে এই অধিদপ্তর অবস্থিত। এই সরকারি অধিদপ্তরটি বাংলাদেশের জেলখানা নিরাপত্তা ও পরিচালনায় বিশেষভাবে নিযুক্ত ও বর্তমান সময় পর্যন্ত কাজ করে যাচ্ছে। এর মহাপরিদর্শক হলেন মোস্তফা কামাল পাশা।
আর্কাইভস ও গ্রন্থাগার অধিদপ্তর
আর্কাইভস ও গ্রন্থাগার অধিদপ্তর বাংলাদেশের একটি জাতীয় গ্রন্থাগার এবং জাতীয় আরকাইভস পরিচালনায় নিয়োজিত অধিদপ্তর । প্রতিষ্ঠানটি ঢাকার আগারগাঁওয়ে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত।
কৃষি বিপণন অধিদপ্তর
কৃষি বিপণন উপদেষ্টা কৃষি বিপণন বিভাগ তৈরি জন্য ১৯৩৪ সালে প্রস্তাব করা হয়েছিল এবং পূর্ব বাংলায় কৃষি বিপণন বিভাগ ব্রিটিশ ভারতে গঠিত হয়েছিল ১৯৩৪ সালে। ১৯৪৩ সালে কৃষি ও শিল্প অধিদপ্তরের অধীনে স্থায়ীভাবে কৃষি বিপণন বিভাগ গঠন করে।
গণযোগাযোগ অধিদপ্তর
গণযোগাযোগ অধিদপ্তর একটি সরকারি অধিদপ্তর। এটি পরিচালনা করে থাকে সরকারি মালিকানাধীন সংবাদমাধ্যম । এটি ঢাকায় অবস্থিত।
চলচ্চিত্র ও প্রকাশনা অধিদপ্তর
চলচ্চিত্র ও প্রকাশনা অধিদপ্তর বাংলাদেশের তথ্য মন্ত্রণালয়ের আওতাধীন একটি সরকারি সংস্থা বা অধিদপ্তর। দপ্তরটির প্রধান কার্যালয় বাংলাদেশের রাজধানী ঢাকার ১১২ সার্কিট হাউজ রোডে অবস্থিত।
নৌপরিবহন অধিদপ্তর
নৌপরিবহন অধিদপ্তর বাংলাদেশের সরকারের একটি স্বায়ত্তশাসিত অধিদপ্তর। নৌপরিবহন অধিদপ্তর মূলত নৌপরিবহন ও চলাচলের জন্য দায়বদ্ধ থাকে। এটি ঢাকা, বাংলাদেশে অবস্থিত। এই অধিদপ্তর পরিচালনার মূল দায়িত্ব নৌপরিবহন মন্ত্রণালয়। এই অধিদপ্তরের মহাপরিচালক হলেন সৈয়দ আরিফুল ইসলাম।
বন অধিদপ্তর
বন অধিদপ্তর হল বাংলাদেশ সরকারের পরিবেশ, বন ও জলবায়ু পরিবর্তন মন্ত্রণালয়ের সংযুক্ত একটি অধিদপ্তর। এটি প্রাকৃতিক বন ও বন্যপ্রাণী সংরক্ষণ, উন্নয়ন এবং কৃত্রিম বনায়ন নিয়ে কাজ করে। সদরদপ্তর অবস্থিত বাংলাদেশের রাজধানী ঢাকায়। যিনি অধিদপ্তরের প্রধান তার পদবী হল সংরক্ষক এবং বর্তমান প্রধান বন সংরক্ষক হলেন মোহাম্মদ শফিউল আলম চৌধুরী।
যুক্তরাজ্য
থাম্ব|প্রতীক সামরিক গোয়েন্দা অধিদপ্তর (ডিএমআই) ছিল একটি ব্রিটিশ অধিদপ্তর। সেখানে সামরিক গোয়েন্দারা কাজ করে থাকে।
ভারত
সামরিক গোয়েন্দা অধিদপ্তর (এমআই) ভারতীয় সেনাবাহিনীর এক সামরিক গোয়েন্দা বাহিনী ।
পাকিস্তান
মিলিটারি ইন্টেলিজেন্স (এমআই) বা পাকিস্তান গোয়েন্দা বাহিনী অধিদপ্তর। এটা সদর দপ্তর করা হয় জেনারেল সদর দপ্তর (পাকিস্তান সেনাবাহিনী) রাওয়ালপিন্ডি, পাকিস্তানে।
আন্তঃবাহিনী গোয়েন্দা অধিদপ্তরের (আইএসআই) এর বিপরীতে থাকে। এমআই সম্পূর্ণরূপে তার সরকারি পোশাক পরিধান করা সেনা অফিসার এবং তারা সৈনিকদের সমন্বয়ে গঠিত। যাদের প্রাথমিক লক্ষ্য সামরিক সামর্থ্য এবং বৈরী দেশগুলির সামরিক বাহিনী সম্পর্কিত অন্যান্য যেকোন তথ্য নির্ধারণ করা। পাশাপাশি এটি আক্রমণাত্মক গণনা-বিদ্রোহী গোয়েন্দা তথ্য সংগ্রহ, স্লিপার সেল, বিদেশী ভ্রমণকারী এবং পাকিস্তানের অভ্যন্তরে অন্যান্য রাষ্ট্রবিরোধী উপাদান চিহ্নিতকরণ এবং তাদের সরিয়ে দেওয়ার ক্ষেত্রে সামরিক গোয়েন্দাকে তদন্তসহ আরো অনেক কাজ করার জন্য দায়িত্ব দেওয়া হয়েছে।
গুরু বন্দনা
গুরু বন্দনা বলতে হিন্দুধর্মে একজন শিক্ষার্থীর কাছ থেকে একজন শিক্ষককে সম্মান জানানো বা কৃতজ্ঞতা প্রকাশ করাকে বুঝায়।
সংস্কৃত ভাষায় রচিত গুরু বন্দনা বা গুরু স্তুতি
অখংডমংডলাকারং ব্যাপ্তং যেন চরাচরম্ । তত্পদং দর্শিতং যেন তস্মৈ শ্রীগুরবে নমঃ ॥ 1 ॥
গুরুর্ব্রহ্মা গুরুর্বিষ্ণুঃ গুরুর্দেবো মহেশ্বরঃ । গুরুরেব পরংব্রহ্ম তস্মৈ শ্রীগুরবে নমঃ ॥ 3 ॥
স্থাবরং জংগমং ব্যাপ্তং যত্কিংচিত্সচরাচরম্ । তত্পদং দর্শিতং যেন তস্মৈ শ্রীগুরবে নমঃ ॥ 4 ॥
চৈতন্যঃ শাশ্বতঃশাংতো ব্যোমাতীতো নিরংজনঃ । বিংদুনাদ কলাতীতঃ তস্মৈ শ্রীগুরবে নমঃ ॥ 7 ॥
জ্ঞানশক্তিসমারূঢঃ তত্ত্বমালাবিভূষিতঃ । ভুক্তিমুক্তিপ্রদাতা চ তস্মৈ শ্রীগুরবে নমঃ ॥ 8 ॥
অনেকজন্মসংপ্রাপ্ত কর্মবংধবিদাহিনে । আত্মজ্ঞানপ্রদানেন তস্মৈ শ্রীগুরবে নমঃ ॥ 9 ॥
শোষণং ভবসিংধোশ্চ জ্ঞাপণং সারসংপদঃ । গুরোঃ পাদোদকং সম্যক্ তস্মৈ শ্রীগুরবে নমঃ ॥ 10 ॥
ন গুরোরধিকং তত্ত্বং ন গুরোরধিকং তপঃ । তত্ত্বজ্ঞানাত্পরং নাস্তি তস্মৈ শ্রীগুরবে নমঃ ॥ 11 ॥
মন্নাথঃ শ্রীজগন্নাথঃ মদ্গুরুঃ শ্রীজগদ্গুরুঃ । মদাত্মা সর্বভূতাত্মা তস্মৈ শ্রীগুরবে নমঃ ॥ 12 ॥
গুরুরাদিরনাদিশ্চ গুরুঃ পরমদৈবতম্ । গুরোঃ পরতরং নাস্তি তস্মৈ শ্রীগুরবে নমঃ ॥
গুরু
গুরুর ধারণা মানবতার মতোই পুরানো। প্রধানত, গুরু শব্দের অর্থ 'শিক্ষক' এবং এরূপে এটি একটি সর্বজনীন ধারণা যেখানে কোনও জানা ব্যক্তি, কোনও অজ্ঞ ছাত্র বা শিষ্যকে জ্ঞান দেন। বর্ধিত দৃষ্টিতে, একজন গুরুও পুরোহিত, রাব্বি, মাস্টার, বিদ্যালয় শিক্ষক এমনকি পিতা বা মাতাও হতে পারেন। গুরু বলতে শিক্ষক কর্তৃক আনুষ্ঠানিক প্রশিক্ষণ দেওয়া নয়, বরং তিনি এমন ব্যক্তি যিনি একজন ব্যক্তির সামগ্রিক বিকাশ এবং শেখার ক্ষেত্রে অবদান রাখেন। অর্থগত দিক থেকে গু মানে অন্ধকার, রু মানে যিনি তা তাদের তাড়িয়ে দেন। অন্ধকার দূর করার শক্তি আছে বলেই গুরু নাম এসেছে।
আধুনিক যুগে
আমেরিকান হিন্দু এডুকেশন ফাউন্ডেশন (এইচএইচ) হিউস্টনে একটি অনুষ্ঠান পরিচালনা করেছিল, যেখানে ৩০ জন শিক্ষক এবং একজন অধ্যক্ষকে শিক্ষার্থীরা সম্মান জানায়। হিউস্টন বালাগোকুলামস এলাকার শিশুরা তাদের প্রিয় শিক্ষকদের বেছে নিয়েছিল। অনুষ্ঠানে সভাপতিত্ব করেন আর্য সমাজ হিউস্টনের আচার্য প্রেমচাঁদ শ্রীধর। প্রদীপ প্রজ্বলনের মধ্য দিয়ে অনুষ্ঠানের সূচনা হয়েছিল এবং এর পরে সাংস্কৃতিক অনুষ্ঠান হয়, হিন্দু ধারণায় গুরু নিয়ে ব্যাখ্যা দেয়া হয়। শিক্ষকদের সম্মানের পরে বেদ বৃন্দ গোষ্ঠী বৈদিক সূচনা ঠিকানা হিসাবে পরিচিত তিত্তরিয়া উপনিষদের একটি অংশ জপ করেছিল।
ব্যাঙ্গালোরে, কাঞ্চী কামাকোটি পীতামের শঙ্করাচার্যশ্রী, জয়েন্দ্র সরস্বতীকে গুরুবন্দনা নিবেদন করা হয়। বৃষ্টি সত্ত্বেও, আধ্যাত্মিক গুরুকে সংবর্ধনা জানাতে একদল লোক মল্লেশ্বরমে জড়ো হয়। ইস্কন মন্দিরে, সারা বছর ধরে আধ্যাত্মিক গুরু শ্রীলা প্রভুপদের জন্য গুরুবন্দনা করা হয়।
অন্যান্য ধর্মে
হিন্দু ধর্ম ছাড়াও জৈন, শিখ, বৌদ্ধধর্মের মতো অন্যান্য ধর্মেও গুরু-শিষ্য ধারণা অনুসরণ করা হয়। আসলে শিখ শব্দের উৎপত্তি সংস্কৃত 'শিশু' থেকে হয়েছে। জৈনরা তাদের আচারের অংশ হিসাবে গুরু বন্দনা উদ্‌যাপন করে।
শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার
শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার হল ব্রিটিশ একাডেমি অফ ফিল্ম অ্যান্ড টেলিভিশন আর্টস প্রদত্ত একটি চলচ্চিত্র পুরস্কার, যা চলচ্চিত্রে কেন্দ্রীয় ভূমিকায় অসামান্য অভিনয়ের জন্য চলচ্চিত্র অভিনেত্রীদের প্রদান করা হয়। ১৯৫২ থেকে ১৯৬৭ এর মধ্যে ব্রিটিশ এবং ব্রিটিশ ছাড়া অন্য অভিনেত্রীদের মধ্যে দুটো আলাদা পুরস্কার দেওয়া হতো, কিন্তু ১৯৬৮ সালে দুটো পুরস্কার একত্রিত করে একটি পুরস্কার প্রদান শুরু হয়। বর্তমান নামে এই পুরস্কারটি দেওয়া হচ্ছে ১৯৯৫ সাল থেকে।
ম্যাগি স্মিথ এই বিভাগে সর্বাধিক চারবার পুরস্কার লাভ করেন। সাম্প্রতিক পুরস্কার বিজয়ী রানে জেলওয়েগার জুডি (২০১৯) চলচ্চিত্রে জুডি গারল্যান্ড চরিত্রে অভিনয়ের জন্য এই পুরস্কার লাভ করেন।
পুরস্কারপ্রাপ্ত ও মনোনীত
থাম্ব|120px|[[ভিভিয়েন লেই এই বিভাগে প্রথম পুরস্কার বিজয়ী, তিনি আ স্ট্রিটকার নেমড ডিজায়ার (১৯৫১) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[অড্রি হেপবার্ন পাঁচটি মনোনয়ন থেকে রোমান হলিডে (১৯৫৩), দ্য নান্‌স স্টোরি (১৯৫৯), ও চ্যারেড (১৯৬৩) চলচ্চিত্রে অভিনয়ের জন্য তিনবার এই পুরস্কার লাভ করেন।]] থাম্ব|120px|[[রেচেল রবার্টস (অভিনেত্রী)|রেচেল রবার্টস স্যাটারডে নাইট অ্যান্ড সানডে মর্নিং (১৯৬০) ও দিস স্পোর্টিং লাইফ (১৯৬৩) চলচ্চিত্রে অভিনয়ের জন্য দুইবার এই পুরস্কার লাভ করেন।]] থাম্ব|120px|ডান|[[এলিজাবেথ টেলর হুজ অ্যাফ্রেইড অব ভার্জিনিয়া উল্‌ফ? (১৯৬৬) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[ক্যাথরিন হেপবার্ন দ্য লায়ন ইন দ্য উইন্টার (১৯৬৮), ও অন গোল্ডেন পন্ড (১৯৮১) চলচ্চিত্রে অভিনয়ের জন্য দুইবার এই পুরস্কার লাভ করেন।]] থাম্ব|120px|[[ম্যাগি স্মিথ সর্বাধিক চারবার এই পুরস্কার লাভ করেন।]] থাম্ব|120px|[[স্কার্লেট জোহ্যানসন লস্ট ইন ট্রান্সলেশন (২০০৩) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[ইমেল্ডা স্টনটন ভেরা ড্রেক (২০০৪) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[রিজ উইদারস্পুন ওয়াক দ্য লাইন (২০০৫) চলচ্চিত্রে জুন কার্টার ক্যাশ চরিত্রে অভিনয়ের জন্য এই পুরস্কার লাভ করেন।]] থাম্ব|120px|[[হেলেন মিরেন দ্য কুইন (২০০৬) চলচ্চিত্রে রানী দ্বিতীয় এলিজাবেথ চরিত্রে অভিনয়ের জন্য এই পুরস্কার লাভ করেন।]] থাম্ব|120px|[[মারিয়োঁ কোতিয়ার লা ভি অঁ রোজ (২০০৭), চলচ্চিত্রে এদিত পিয়াফ চরিত্রে অভিনয়ের জন্য এই পুরস্কার লাভ করেন।]] থাম্ব|120px|[[কেট উইন্সলেট দ্য রিডার (২০০৮) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[কেরি মুলিগান অ্যান এডুকেশন (২০০৯) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|ডান|120px|[[ন্যাটালি পোর্টম্যান ব্ল্যাক সোয়ান (২০১০) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|[[এমানুয়েল রিভা আমুর (২০১২) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|ডান|120px|[[কেট ব্লানচেট ব্লু জেসমিন (২০১৩) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|ডান|120px|[[জুলিঅ্যান মুর স্টিল অ্যালিস (২০১৪) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|ডান|120px|[[ব্রি লারসন রুম (২০১৫) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|ডান|120px|[[এমা স্টোন লা লা ল্যান্ড (২০১৬) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|ডান|[[ফ্রান্সেস ম্যাকডোরম্যান্ড থ্রি বিলবোর্ডস আউটসাইড এবিং, মিজুরি (২০১৭) চলচ্চিত্রে অভিনয়ের জন্য এই পুরস্কার লাভ করেন।]] থাম্ব|120px|ডান|[[অলিভিয়া কলম্যান দ্য ফেভারিট (২০১৮) চলচ্চিত্রে রানী অ্যান চরিত্রে অভিনয়ের জন্য এই পুরস্কার লাভ করেন।]]
দুলাল তালুকদার
দুলাল তালুকদার (জন্ম ১৭ ফেব্রুয়ারি ১৯৪৬) একজন বাংলাদেশি নৃত্যবিদ, কোরিওগ্রাফার ও সংগীতজ্ঞ। তিনি হার্ভার্ড বিশ্ববিদ্যালয়ের স্কুল অব ডান্সের শিক্ষক। নৃত্যের মাধ্যমে আন্তর্জাতিক পর্যায়ে বাংলাদেশের সংস্কৃতিকে তুলে ধরার ক্ষেত্রে তিনি গুরুত্বপূর্ণ ভূমিকা পালন করেন। নৃত্যশিল্পে বিশেষ অবদানের জন্য ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।
প্রারম্ভিক জীবন
দুলাল ১৯৪৬ সালের ১৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির কলকাতায় জন্মগ্রহণ করেন। ১৯৪৭ সালে ভারত বিভাজনের সময় তার পরিবার ঢাকার কমলাপুরের ঠাকুরপাড়ায় চলে আসেন। ১৯৫৫ সালে তিনি বুলবুল ললিতকলা একাডেমিতে প্রাতিষ্ঠানিকভাবে নৃত্য শেখা শুরু করেন। তিনি এ একাডেমির প্রথম ব্যাচের শিক্ষার্থী ছিলেন। তার সহ-শিক্ষার্থী ছিলেন মন্দিরা নন্দী ও রাহিজা খানম ঝুনু এবং প্রশিক্ষক ছিলেন অজিত সান্যাল। ১৯৬৩ সালে তিনি নবাবপুর সরকারি উচ্চ বিদ্যালয় থেকে মাধ্যমিক সম্পন্ন করে ঢাকা কলেজে ভার্তি হন।
নৃত্য
দুলাল ১৯৬০ সালে পাকিস্তানের জাতীয় সাংস্কৃতিক দলের সদস্য হিসেবে প্রথমবারের মত দেশের বাইরে নৃত্য পরিবেশন করেন। বাংলাদেশ স্বাধীনতা লাভের পূর্ব পর্যন্ত এ দলের সদস্য হিসেবে প্রায় ২০টি দেশে নৃত্য পরিবেশন করেন। এ সময় রাহিজা খানম ঝুনু এবং দুলাল তালুকদার নৃত্য জুটি দেশে পরিচিতি লাভ করে। তিনি ১৯৭৪ সাল থেকে স্থায়ীভাবে যুক্তরাষ্ট্রে বসবাস করছেন। যুক্তরাষ্ট্রে তিনি ম্যাসাচুসেটস ইনস্টিটিউট অব টেকনোলজি (এমআইটি), বস্টন বিশ্ববিদ্যালয় এবং লোকনৃত্যদল ‘মান্দাল’সহ বিভিন্ন প্রতিষ্ঠানে নৃত্য শিক্ষক ও প্রশিক্ষক হিসেবে কাজ করেছেন। বর্তমানে তিনি শিক্ষক হিসেবে হার্ভার্ড বিশ্ববিদ্যালয়ের স্কুল অব ডান্স বিভাগে যুক্ত। ২০১৭ সালে তার আত্মজীবনীমূলক গ্রন্থ ‘আমি’ প্রকাশিত হয়।